<classify> Mechi hiyo ni ya marudiano ya raundi ya pili ya kuwania kufuzu fainali za michezo ya Afrika zitakazofanyika Septemba mwaka huu, Congo Brazzavile.Taarifa ya Shirikisho la Soka Tanzania TFF kwa vyombo vya habari jana, ilisema kwa mashabiki watakaokaa VIP watalipa Sh 5,000 na viti vilivyobakia vyote kiingilio kitakuwa Sh 2,000.Mechi hiyo inatarajiwa kuanza saa kumi jioni na Shepolopolo ilitarajiwa kuwasili saa saba usiku wa kuamkia leo.Kwa upande wa Twiga Stars ipo kambini takriban wiki ya pili sasa kwenye hosteli za TFF Karume, Ilala chini ya kocha Rogasian Kaijage akisaidiwa na Nasra Juma na Edna Lema.Twiga Stars ina mtaji wa mabao manne ilioupata katika mechi ya kwanza iliyochezwa Lusaka Machi 22 ambapo ilishinda mabao 4-2 matokeo yanayoiweka timu hiyo kwenye mazingira mazuri ya kusonga mbele.TFF inawaomba wapenzi, wadau na mashabiki wa mpira wa miguu nchini, kujitokeza kwa wingi siku ya Ijumaa jioni kesho uwanja wa Taifa jijini Dar es Salaam kuja kuwapa sapoti Twiga Stars watakapokuwa wanapeperusha bendera ya Taifa, ilisema sehemu ya taarifa hiyo iliyotumwa kwa vyombo vya habari na Ofisa habari wa TFF, Baraka Kizuguto.  <topic>: MICHEZO 